खिजराबाद के होला मोहल्ले में पहले दिन सजाया जाएगा नगर कीर्तन
कुराली | ब्लॉकमाजरी के निकटवर्ती ऐतिहासिक गांव ख़िज़राबाद में हर साल की भांति इस बार भी होले मोहल्ले का आयोजन 5, 6 एवं 7 मार्च को करवाया जा रहा है। इस संबंधी जानकारी देते हुए गुरुद्वारा श्री बाबा जोरावर सिंह जी की प्रबंधक कमेटी के अध्यक्ष सुखविंदर सिंह तथा गुरुद्वारा दमदमा साहिब के उप प्रधान गगनदीप सिंह ने बताया कि होले मोहल्ले के पहले दिन रविवार को सुबह श्री गुरु ग्रंथ साहिब जी के पाठ आरंभ किए जाएंगे। इसके पश्चात दोपहर 12 बजे गुरुद्वारा श्री बाबा जोरावर सिंह जी से नगर कीर्तन सजाया जाएगा। उन्होंने बताया कि 6 एवं 7 मार्च को खुले दीवानों में रागी, ढाडी, कविश्री एवं प्रचारक संगतों को गुरुजस सुना कर निहाल करेंगे।
hin_Deva hin_Deva